יקרים שלי,

אינכם מתארים לעצמכם עד כמה אני נרגשת ומאושרת שזכיתי ליום כזה נפלא, מוקפת בבעל אוהב ומפרגן, ילדים, נכדים, חתן וכלות אהובים.

שבעים שנה חלפו כמו חלום. וכשאני נשאלת מה הוא הדבר שהכי משמח אותי אני תמיד חושבת על המשפחה היפה שלי.

גדלתי בבית שלא היו בו מותרות, אך הייתה בו אהבה גדולה וחום רב. בעיני הורי תמיד היינו הטובות ביותר, החכמות ביותר, ותמיד היינו גאוות המשפחה. בכל משפט שני הם היו אומרים: "הבנות שלי".

כשהפכתי לאמא, זה היה היום המאושר בחיי, ויחד עם אבא הרעפנו עליכם חום ואהבה והשתדלנו לעזור לכם להגשים את כל החלומות שלכם.

והיום כשאני יחד עם המשפחה הנפלאה הזאת, זהו באמת הגשמת חלום עבורי ועבור אבא.

כי מה אנו מייחלים בגילנו? בריאות, אושר ונחת – וזאת אני מאחלת גם לילדיי ולנכדיי.

תודה לך קורי שאתה כל כך מפרגן ואוהב ותודה לכולכם. ולכם ילדיי שתמיד הייתם גאוותי, אני תמיד שמחה כשקוראים לי "האמא של יוסי", או "האמא של אמיר", או "את האמא של שירלי".

השתדלתי להיות אמא טובה ומגוננת וגם כשביקרתי אתכם תמיד עשיתי זאת בכוונה טובה, ואולי בזכות זה צמחתם לתאפרת ואנו גאים בכם, בילדיכם ובבנות ובן זוגכם.

אני אוהבת אתכם עד בלי קץ ומחבקת אתכם בחיבוק חזק עם הרבה אהבה.

אמא